אלן חובצוב

אלן דז'מלוביץ' חובצוב (ברוסית: Алан Джемалович Хубецов; נולד ב-26 ביוני 1993) הוא ג'ודוקא רוסי ממוצא אוסטי. חובצוב מתחרה בקטגוריית המשקל עד 81 ק"ג, אלוף אירופה (2017).

במאי 2013, חובצוב זכה במדליה הראשונה שלו בתחרות מהסבב העולמי כאשר זכה במדליית ארד בגראנד סלאם באקו. במאי 2014 הוא זכה במדליית זהב בגראנד סלאם באקו לאחר שניצח בגמר את אושנגי מרגיאני הגיאורגי. באליפות אירופה 2017 שנערכה בוורשה, חובצוב זכה במדליית הזהב לאחר שניצח בגמר את דומיניק רסל הגרמני באיפון. בדצמבר אותה שנה הוא זכה במדליית ארד בטורניר המאסטרס היוקרתי שנערך בסנט פטרבורג לאחר שניצח את סעיד מולאי האיראני בקרב על המדליה.

באולימפיאדת טוקיו 2020, סיים חובצוב במקום השביעי. לאחר שני ניצחונות בקרבות הראשונים, הוא הפסיד בשלב רבע הגמר למתיאס קאס הבלגי ונשר לקרבות בית הניחומים שם הפסיד לדומיניק רסל הגרמני והודח.

זכיות בתחרויות מהסבב העולמי

קישורים חיצוניים

הערות שוליים

ג'ודוקא רוסים
אלופי אירופה בג'ודו
ג'ודוקא באולימפיאדת טוקיו (2020)
רוסים שנולדו ב-1993